b"\n_START_ARTICLE_\n\xc3\x96ren\xc3\xa4s slot\n_START_PARAGRAPH_\n\xc3\x96ren\xc3\xa4s slot (svensk: \xc3\x96ren\xc3\xa4s slott) er et slot n\xc3\xa6r Glumsl\xc3\xb6v i Landskrona stad t\xc3\xa6t p\xc3\xa5 \xc3\x98resunds-kysten i Sk\xc3\xa5ne i Sverige._NEWLINE_\xc3\x96ren\xc3\xa4s ligger lige ovenfor fiskerlejet \xc3\x85labodarna. Slottet og de omkringliggende bygninger har over 100 v\xc3\xa6relser, en stor restaurant og 10 konferencelokaler.\n_START_SECTION_\nHistorie\n_START_PARAGRAPH_\nI 1867 k\xc3\xb8bte herredsh\xc3\xb8vding August Anderberg nedre Glumsl\xc3\xb6v nr. 7 og opf\xc3\xb8rte en bygning. Ejendommen blev kaldt Mariehill efter hans kone. Han anlagde en park med tropiske tr\xc3\xa6er og buske. Efter hans d\xc3\xb8d blev ejendommen k\xc3\xb8bt af grevinde Constance Wachtmeister og omd\xc3\xb8bt til Maryhill. Da hun flyttede til udlandet i 1890'erne, blev Maryhill k\xc3\xb8bt af grev Fredrik Arvidsson Posse. Hans datter forfatteren Amelie Posse har beskrevet sin opv\xc3\xa6kst i Maryhill i bogen I begyndelsen var lyset._NEWLINE_Sukkerfabrikant Carl Tranchell fra Landskrona k\xc3\xb8bte Maryhill af familien Posse. Han opf\xc3\xb8rte det nuv\xc3\xa6rende slot i l\xc3\xb8bet af 1. verdenskrig og gav det navnet \xc3\x96ren\xc3\xa4s slot. Efter Tranchells d\xc3\xb8d i 1919 k\xc3\xb8bte Fredrik Bonde slottet i 1924 og boede der til 1939. Det solgtes nu til Sk\xc3\xa5nes fagforeninger, der \xc3\xa5bnede det som kursus- og feriehotel. Under 2. verdenskrig var der en tid flygtningeforl\xc3\xa6gninger fra Danmark og Estland og i efterkrigstiden ogs\xc3\xa5 for polske og tjekkiske flygtninge. I 1970 blev slottet renoveret og blev kursus- og konferencecenter crevet af rejsebureauet RESO. I 1992 solgte RESO slottet til Svensk LO, der driver det som en moderne konference- og hotelvirsomhed."